kardosdrur/scandi-wiki huggingface dataset:
Helge Ask

Helge Ask er en rekonstruktion af vikingeskibet Skuldelev 5.

Helge Ask blev søsat i 1991. Skibet er bygget af Vikingeskibsmuseet i Roskilde, som også ejer det. 

Af det oprindelige skib er ca. 65% bevaret. Bunden og næsten hele bagbord side er intakt, så det har været relativt let at rekonstruere den manglende styrbords side. Det specielle ved dette krigsskib er i øvrigt, at de øverste planker engang i skibets levetid er blevet ødelagt og derefter erstattet af planker fra et andet skib. Dette bemærkelsesværdige eksempel på genbrug allerede i vikingetiden afsløres bl.a. af at de firkantede årehuller i den "ny" øverste planke ikke har passet til åreplaceringen i Skuldelev 5 hvorfor de, som det kan ses på vraget i Vikingeskibshallen, er lukkede med træplader. Derpå har man så skåret nye, runde årehuller med det rette mellemrum.

Helge Ask er, som det første af Vikingeskibsmuseets rekonstruktioner, dekoreret med farver og udskæringer.

Helge sejles af Helgelauget (Vikingeskibslauget Helge Ask), som er en frivillig gruppe, der sejler i deres fritid. Skibet har sejlet overalt i Danmark, da Helgelauget hvert år sejler på sommertogt i 1-3 uger. Desuden blev Helge Ask fragtet til Paris i 1993 for at sejle på Seinen. Ud over sommertogtet sejler Helgelauget også en kort tur på Roskilde Fjord en gang om ugen.

Helge Ask var 17,5 meter lang og 2,6 meter bred ved søsætningen i 1991. Skibet sank mens det lå for svaj i en storm 1995 og blev bredere efter genopbygningen. Helge Ask har 26 årer. Det øverste bord er rødbrunt og det næste gult osv. malet med linoliebaseret maling med okker (gult) og brændt okker (rødbrunt).

Andre rekonstruktioner af Skuldelev 5 er Lindheim Sunds og Sebbe Als.

Se også  
 Rekonstruktioner af vikingeskibe

Eksterne henvisninger 
 helgeask.dk – officiel website for Vikingeskibslauget Helge Ask 

Rekonstruktioner af vikingeskibe
Skibe bygget i Danmark
Roar Ege

Roar Ege er en rekonstruktion af vikingeskibet Skuldelev 3 som blev fundet i Roskilde Fjord, og som nu er udstillet på Vikingeskibsmuseet i Roskilde. Roar Ege er bygget af eg på museets værft i 1982-84.

Det originale skib har været brugt til købmandsfart og fragtsejlads i indre danske farvande og den sydlige Østersø. Det er på en gang et meget solidt og samtidigt et meget let skib med en overordentlig flot finish.

Det oprindelige skib var det mest velbevarede skib i Skuldelevfundet. Hele 75% af skroget var bevaret, så det var muligt at rekonstruere det med temmelig stor nøjagtighed. Derfor blev Skuldelev 3 også det første skib, som Vikingeskibsmuseet rekonstruerede.

Roar Ege' s skrog er, som de øvrige rekonstruktioner af skuldelevskibene, bygget med vikingetidens egen teknologi, dvs. helt uden brug af sav. Ved at granske de bevarede spor af værktøjsbrug på det originale træ kan man se, at øksen har været det vigtigste redskab til kløvning af træstammer, til tilhugning af planker og alle øvrige skibsdele.

Se også 
 Rekonstruktioner af vikingeskibe

Referencer

Litteratur 
 Max Winner: "Roar fra Roskilde" (kronik i Skalk 1986 nr. 3; s. 19-26)

Rekonstruktioner af vikingeskibe
Roskilde
Skibe bygget i Danmark
Jakob Nielsen (matematiker)

Jakob Nielsen (født 15. oktober 1890 i Mjels på Als, død 3. august 1959 i Helsingør) var en dansk matematiker af internationalt ry. Han arbejdede på universiteter i Göttingen, Breslau og København.

Han var far til Helge Nielsen.

Ekstern henvisning 
 University of St Andrews Scotland: School of Mathematics and Statistics: Jakob Nielsen 

Matematikere fra Danmark
Personer i Kraks Blå Bog (afdøde)
Personer i Dansk Biografisk Leksikon
Personer fra Als
Ansatte ved Den Kongelige Veterinær- og Landbohøjskole
Ansatte ved Danmarks Tekniske Universitet
Ansatte ved Københavns Universitet
Faglitterære forfattere fra Danmark
Medlemmer af Videnskabernes Selskab
Medlemmer af Det Norske Videnskaps-Akademi
Medlemmer af Akademiet for de Tekniske Videnskaber
Dansksprogede forfattere fra Danmark
Liberator

Liberator er et dansk libertariansk internetmagasin og debatforum stiftet i 2001. Den redaktionelle linje er overvejende anarkokapitalistisk, men gruppen af brugere spænder bredt, fra en mindre gruppe af socialister der ønsker at debattere liberalismen, over socialliberalister og minimalstatstilhængere til anarko-kapitalister, hvor sidstnævnte ønsker at afskaffe staten fuldstændigt.

Eksterne henvisninger 
 Liberator.dk

Liberalisme
Aviser fra Danmark
Anarkokapitalisme

Anarkokapitalisme er en filosofi, som støtter det frie markeds uhindrede udfoldelse, men som modsætter sig initiering af fysisk vold, truslen om samme, tyveri og svindel. Dens fortalere støtter derfor den private ejendomsret.

Anarkokapitalister støtter frivillige relationer mellem individer frem for ufrivillig underkastelse, og det resulterer i, at de som udgangspunkt modsætter sig eksistensen af individuelle stater. Anarkokapitalister mener, at et fuldstændigt frit og ureguleret marked er det eneste system, som er kompatibelt med dette synspunkt. Selv beskyttelsen mod vold, trusler og svindel skal være et produkt man som individ kan købe eller lade være fra konkurrerende udbydere, i stedet for at være tvunget til at betale for dette produkt via skatten (ligegyldigt om staten rent faktisk leverer et produkt, der er pengene værd). Staten udgør altså for anarkokapitalisterne et usundt monopol.

Blandt størstedelen af anarkister anses anarkokapitalismen ikke som værende en form for anarkisme og et oxymoron, da de mener, at anarkisme ikke blot er modstand mod staten, men modstand mod al undertrykkelse, og da de anser den private ejendomsret som værende undertrykkende, er anarkokapitalismen inkompatibel med denne definition af anarkisme. Og selv Murray Rothbard (fejlagtigt angivet som værende anarko-kapitalist) nægter også at anarkisme kan være kapitalistisk, da anarkismen historiske set har været en dybt socialistiske bevægelse. Kun en ordbogsdefinition på anarki nævner blot fraværet af en stat som værende anarki.

Anarkokapitalister 
Af kendte anarkokapitalistiske forfattere kan nævnes David Friedman, Murray Rothbard og Hans-Hermann Hoppe. 

Af danske nutidige eller tidligere anarkokapitalister kan nævnes blandt andet Lars Kragh Andersen (aktivist), Niklas Nikolajsen (ejer af schweiziske Bitcoin Suisse) og Ole Birk Olesen (politiker og tidligere minister).

Se også 
Liberalisme
Libertarianisme
Anarkisme
Minarkisme
Agorisme
Voluntarisme
Non-aggressionsprincippet

Referencer

Eksterne henvisninger 

Anarkokapitalistiske Communities
Liberator.dk
Anarkokapitalistiske Udgivelser
Samfund uden stat: En nyliberal antologi 
Libertas nr. 38 om anarko-kapitalismen
Hovedstadens Udviklingsråd

Hovedstadens Udviklingsråd (HUR) blev etableret den 1. juli 2000 som en slags erstatning for Hovedstadsrådet, der var blevet nedlagt 10 år før.  HUR fik ansvaret for at skabe sammenhæng i udviklingen i Hovedstadsregionen. HUR var primært en planlægningsmyndighed, men arbejdede også med at fremme turisme og støtte driften af teatre, orkestre og museer. HUR skulle fremme og koordinere erhvervsudvikling, og fremme integration over Øresund.

Divisionen HUR Trafik havde det overordnede ansvar for trafikplanlægning og kollektiv trafik i Hovedstadsregionen.

Som følge af Strukturreformen blev HUR nedlagt med udgangen af 2006, og HUR Trafik indgår nu i trafikselskabet Movia sammen med VT og STS.

Referencer

Eksterne henvisninger 
Lov nr. 537 af 24-06-2005 om regioner og om nedlæggelse af amtskommunerne, Hovedstadens Udviklingsråd og Hovedstadens Sygehusfællesskab

Danske myndigheder i København
Byplaninstitutioner
Danske råd
Etableret i 2000
Ophørt i 2006
HUR

HUR, akronymet henviser til forskellige artikler:
 Hovedstadens Udviklingsråd – rådet for sammenhæng af udvikling i hovedstadsregionen.
 HUR Trafik – en division i Hovedstadens Udviklingsråd, se HT#HUR Trafik.
 Ukraines militære efterretningsvæsen – HUR, ( Головне управління розвідки Міністерства оборони України ) eller (ГУР).
 HUR - album af den danske folkemusikgruppe Instinkt.

Derudover kan Hur også henvise til paradiske jomfruer eller Houri der ifølge nogle fortolkninger af Islam er nogle mytologiske væsner som bebor paradis og gives til mandlige muslimer i efterlivet.
Vintersport

Vintersport er sport, der traditionelt finder sted om vinteren.

Der kræves nemlig frost og sne, for at nogle af disse sportsgrene kan afvikles på en naturlig måde, herunder:
 Bandy
 Bobslæde
 Curling
 Hundeslædeløb
 Ishockey
 Isstok
 Kunstskøjteløb
 Kælk
 Skiløb
 Alpine discipliner
 Freestyle
 Nordiske discipliner
 Rulleski
 Skiskydning
 Snowboard
 Monoski
 Telemark-skiløb
 Skeleton
 Skijøring
 Skøjteløb
 Hurtigløb på skøjter
 Kortbaneløb på skøjter
 Kunstløb
 Synkronskøjteløb 
 Sneskoløb
 Speed skiing

Andre sportgrene betegnes også som typiske for vinteren, selvom de foregår indendørs i idræts- og sportshaller, herunder:
 Håndbold

Et af de vigtigste sportsbegivenheder for vinteridrætsgrenene er Vinter OL, der finder hvert fjerde år – forskudt to år i forhold til Sommer OL.
Hvidnæbbet lom

Hvidnæbbet lom (Gavia adamsii) er en fugl i lomslægten. Den har en længde på 77-91cm med et vingefang på 135-152 cm og er dermed det største medlem af lommerne. Dens levealder er 20 år. Fuglen yngler i Arktis, Rusland, Alaska og Canada og overvintrer til havs hovedsageligt ved kysterne af Norge og det vestlige Canada. Den er en sjælden trækgæst i Danmark om vinteren. Indtil 1990 var der opgjort 149 fund her i landet. Den er regnet som kritisk truet på den danske rødliste 2019.

Kilder og henvisninger 

 BirdLife International 2012. Gavia adamsii. IUCN Red List of Threatened Species. Version 2013.2
 

Lommer
Arktis' fugle
Lappedykkere

Lappedykkere (latin: Podicipedidae) er en familie af fugle, der er udbredt med omkring 20 arter over næsten hele verden, især i de tempererede områder. Tre arter er uddøde siden 1500-tallet. Familien er den eneste i ordenen Podicipediformes.

Fællestræk 
Lappedykkere tilbringer hele deres liv på vandet, hvor de både sover og søger deres føde. Det er trækfugle, der uden for træktiden sjældent går på vingerne. De flyver da i lige linje med fremstrakt hals og meget hurtige vingeslag. De kan kun lette fra en vandflade og lander altid igen på vandet, aldrig på land. De går dårligt, idet de rejser sig lodret op og alene støtter på tæerne, ikke på mellemfoden, der omtrent holdes lodret.

Lappedykkere yngler ved ferskvand, hvor en flydende rede bygges, fasthæftet til siv. Fuglene er strengt monogame og opfører i parringstiden særprægede parringsspil, idet de kurtiserer med rejste fjertoppe og udstøder særegne skrig. Parringen foregår altid på reden. De 3-8 æg er aflange og lidt tilspidsede mod begge ender. De små unger hviler ofte på forældrenes ryg.

Føden består især af små fisk, haletudser, frøer og vandinsekter, men også plantefrø og dele af vandplanter.

Klassifikation 

 Familie Lappedykkere Podicipedidae
 Slægt Podiceps
 Gråstrubet lappedykker, Podiceps grisegena
 Toppet lappedykker, Podiceps cristatus
 Nordisk lappedykker, Podiceps auritus
 Sorthalset lappedykker, Podiceps nigricollis
 Stor lappedykker, Podiceps major 
 Sølvlappedykker, Podiceps occipitalis 
 Juninlappedykker, Podiceps taczanowskii 
 Hættelappedykker, Podiceps gallardoi 
 Slægt Tachybaptus
 Lille lappedykker, Tachybaptus ruficollis
 Tricolored Grebe (engelsk navn), Tachybaptus tricolor
 Sortstrubet lappedykker Tachybaptus novaehollandiae
 Madagaskarlappedykker, Tachybaptus pelzelnii
 Dværglappedykker, Tachybaptus dominicus
 Slægt Aechmorphorus
 Vestlig lappedykker, Aechmorphorus occidentalis
 Gulnæbbet lappedykker, Aechmorphorus clarkii
 Slægt Rollandia
 Hvidkindet lappedykker, Rollandia rolland
 Titicacalappedykker, Rollandia microptera 
 Slægt Poliocephalus
 Gråhovedet lappedykker, Poliocephalus poliocephalus
 Newzealandsk lappedykker, Poliocephalus rufopectus
 Slægt Podilymbus
 Tyknæbbet lappedykker, Podilymbus podiceps

Noter

Kilder 
 
 R. Hørring (1875 – 1943). Danmarks Fauna. Fugle II. Lomfugle, Stormfugle, Vandhøns, Tranefugle og Vadefugle. Gads Forlag/Dansk naturhistorisk Forening 1926. (Copyright udløbet)
Koalitionen af Villige Lande under Irakkrigen

Koalitionen af Villige Lande var de 48 lande der, ifølge det Hvide Hus, udgjorde den styrke som i 2003 invaderede Irak i Irakkrigen.

Invasionen foregik uden et mandat fra FN's sikkerhedsråd, og derfor blev koalitionen (af George W. Bush) navngivet til 'Koalitionen af Villige Lande' med en skarp reference til bl.a. Frankrig, der som permanent medlem af FN's sikkerhedsråd var imod krigen. Det skal dog bemærkes at kun 33 af de 48 nogensinde har haft militære tropper i landet, og at USA aldrig har båret mindre end ca. 85% af byrden, når vi måler ud fra antallet af officielle soldater. (Især USA har dog også udlicenseret flere militære opgaver i Irak til det private erhvervsliv, disse 'sikkerhedsfolk' tæller ikke med i den officielle statistik).

Landeliste

Lande der deltog militært 
Ufuldstændig liste over lande, der deltog i den militære operation, med data om hvornår de gik ind og hvornår de trak sig ud.

Lande der ikke deltog militært

Danmarks rolle i sammenligning 

Danmark har været en af de mest aktive partnere i koalitionen. Med hensyn til den første kampfase i krigen (major combat operations-phase) fra den 19. marts til den 1. maj 2003, var kun fem lande officielt aktive: USA, Storbritannien, Australien, Polen og Danmark.
Den danske militære indsats var dog i denne kampfase forholdsvis begrænset og bestod af deltagelse med ubåden Sælen, korvetten Olfert Fischer og et kirurghold.
Mellem den 21. marts og frem mod den 17. april 2003 sejlede Sælen rundt i Hormuzstrædet og udførte signalefterretningsopgaver for Forsvarets Efterretningstjeneste. Olfert Fischer var da ikke nået frem og befandt sig i Middelhavet.
Historien om at ubåden skulle have opereret i Eufrat og Tigris afvistes af Søværnet.
I slutningen af perioden brød den ene af ubådens generatorer sammen, og Sælen måtte anløbe havn for at repareres.
En vurdering af ubådens deltagelse lød at operationen var "et politisk virkemiddel" snarere end "tungen på vægtskålen".

Når man desuden tæller antallet af soldater i forhold til landets samlede indbyggertal, ligger Danmark nummer tre efter USA og Storbritannien (data fra marts 2004):

Eksterne henvisninger 
 PWHCE –

Kilder 

Irakkrigen
Bronx

Bronx (eng: The Bronx) er et borough i New York City med 1,473 mio. indbyggere (2020). Distriktet er det nordligste, og det eneste af New York Citys fem boroughs, der ligger på det amerikanske fastland. Den er via tunneller og broer forbundet med nabobydelene Manhattan og Queens, og grænser i nord op til Westchester County, som området tidligere hørte til. Mellem Bronx og Manhattan løber den berømte flod, Harlem River.

Bronx er kendt på det sædvanlige byliv med forretninger og restauranter. Dertil kommer en række museer og kulturelle seværdigheder; men Bronx er nok mest kendt for at være hjemsted til det berømte baseballhold New York Yankees, og den verdensberømte zoologiske have, Bronx Zoo, der huser lidt over 4.000 dyr. Derudover var det i Bronx, at hiphop-musikken opstod i 1970'erne. 

Efter, at dele af Bronx oplevede et omfattende forfald i 1970'erne, er der blevet investeret kraftigt i byfornyelse i bydelen. Bydelen Bronx er dog også stadig berygtet for banderelateret kriminalitet, og South Bronx er kendt for dens mange ghettoer og en høj kriminalitet og arbejdsløshed.

Oprindelse 
Da New York City blev grundlagt af hollænderne (dengang kaldet Nieuw-Amsterdam), fyldte byen kun det allersydligste af det nuværende Manhattan. En indvandrer flyttede dog noget mere nordpå, hvor har fik rådighed over et landområde, hvor han oprettede en landbrugsbedrift. Han hed Jonas Bronck eller Brunck og farmen fik navnet Broncksland og den tilstødende flod navnet Broncks-River. Mens navnet på farmen forsvandt i historiens glemsel, opretholdt floden fortsat sit navn, og via den fik området efterfølgende det let forkortede navn Bronx. 

Herom er der historisk enighed, men derimod er der fortsat væsentlig større uenighed om hvem denne Jonas Bronck var. I Thorshavn på Færøerne er der opkaldt en gade efter Jonas Broncks Gøta, da man her mener at han var en færøsk præstesøn, som opgav præstestudierne for et liv som sømand, mens mange svenskere og amerikanere mere hælder til at han var en svensk bondesøn fra Komstad i Småland, der sejlede rundt i verden og afslutningsvist bosatte sig i Amerika.

Kendte personer fra Bronx 
 Al Pacino, født i East Harlem, opvokset i South Bronx
 Jennifer Lopez, opvokset i Castle Hill, Bronx
 Cardi B, født og opvokset i Bronx
 Woody Allen, født i Bronx, opvokset i Brooklyn

Referencer
MAN (datalogi)

Metropolitan Area Network (MAN) er et netværk indenfor et område svarende til storbyområde (metropolområde). Det kan fx være en virksomhed eller organisation, som sammenknytter en række LAN, for eksempel samtlige lokalnet på et universitet med flere placeringer, eller de enkelte afdelinger i et firma. Betegnelsen MAN er gledet ud af den daglige brug, da den teknologiske udvikling har tilnærmet LAN og WAN så meget, at de grænser direkte op til hinanden.

En trådløst netværk af denne størrelse kaldes et Wireless Metropolitan Area Network, forkortet WMAN.

Datanet
Tusindfryd (slægt)

Tusindfryd (Bellis) er en planteslægt, der kun rummer få, europæiske og nordafrikanske arter. De er kendetegnet ved deres rosetstillede blade og de margueritagtige blomsterkurve. Her nævnes kun den ene art, som er vildtvoksende og dyrket i Danmark.

 Tusindfryd (Bellis perennis)

Kurvblomst-familien
Moby And

Moby And (på engelsk: Moby Duck) er en tegneseriefigur i Disneys Anders And-univers. Moby And har sin egen hvalfangerbåd, men har aldrig rigtig haft succes som hvalfanger, og har derfor for det meste tjent til tilværelsen ved at fragte gods for Joakim von And. Moby And har en hjælper, der hedder Kludrian. Han er meget klodset. Kludrian er ikke til meget nytte som hvalfanger, da han ikke nænner at skyde hvalerne med harpunen eller på anden måde gøre dem fortræd.

Eksterne henvisninger 

Stamtræet 
 

Anders And-figurer
Guld-Iver Flintesten

Guld-Iver Flintesten er en tegneseriefigur i Disneys Anders And-univers, han blev først kaldt Gulliver Flinthård. Guld-Iver Flintesten er Joakim von Ands værste konkurrent. De har begge kæmpet mange gange om hvem, der er verdens rigeste and. Det er da også det, de to gør, da man første gang ser Guld-Iver i Carl Barks' historie The Second-Richest Duck fra Uncle Scrooge nr. 15. Ifølge Don Rosas Her er dit liv, Joakim mødes de to første gang allerede i Transvaal, Sydafrika i 1887. Her får vi også at vide, at han er boer. Joakim von And hjælper Guld-Iver Flintesten ud af en knibe og Guld-Iver betaler tilbage ved at stjæle fra ham. Dette første møde mellem de to er meget kendetegnende for resten af deres bekendtskab. Guld-Iver Flintesten skyer ingen midler i kampen mod Joakim von And, og han har flere gange arbejdet sammen med Hexia de Trick og Bjørne-banden.
Hvor Guld-Iver Flintesten hovedsagelig benyttes som Joakim von Ands nærmeste konkurrent i Anders And & Co., benyttes Andy Anderbilt hovedsagelig til samme formål i Jumbobøgerne.

Eksterne henvisninger 

 

Anders And-figurer
Fiktive rige personer
Finn Helmer

Finn Helmer, også kaldet 'Giga-Manden', (født 13. december 1949) er dansk erhvervsleder og iværksætter. Mest berømt er han for salget af elektronikfirmaet GIGA til Intel i 2000 for 10 milliarder kroner.

Karriere 
Finn Helmer startede sin karriere i Texas Instruments (TI) i 1980, hvorefter han i 1992 tiltrådte som direktør for det NKT-ejede netværksselskab GIGA. I de næste 8 år forvandlede han virksomheden fra at have seks ansatte til en medarbejderstab på 130 personer og et overskud på 340 millioner kroner. Ved salget af GIGA i 2000 opnåede Finn Helmer en personlig gevinst på ca. 330 millioner kr. gennem sit medejerskab til virksomheden.

Salget af GIGA gav genlyd dybt i den internationale finansverden, og handelen kunne aflæses i det danske BNP.

Igennem tiden har Finn Helmer været med i opstarten eller selv startet 40 virksomheder. Han begyndte, allerede da han var syv år, og hans første virksomhed handlede med kaniner. Som 11-årig stiftede han sin tredje virksomhed, som blev hans første kommercielle success – denne gang inden for biavl. I dag er Finn Helmer stadig en af Danmarks største biavlere.

Finn Helmer arbejder for at etablere fiberforbindelser med en hastighed på 10 gigabit i sekundet til alle danske hjem eller en motorvej til hoveddøren, som han selv siger det.

I november 2006 indtrådte Finn Helmer som direktør i det styrtblødende selskab ComX Networks A/S for at rette op på den økonomiske situation. I 2007 havde Finn Helmer tre fjerdele af aktierne i ComX og havde 100 millioner kroner til gode i selskabet som ansvarlig lånekapital. Denne gæld blev slettet i 2010 for at få ComX Networks A/S til at fremstå mere attraktiv som investering. Selskabet kom fornuftigt ud af finanskrisen, hvor ellers en hel række leverandører af dansk infrastruktur måtte lade livet. Sidste selskab i stimen var Butler Networks A/S, som så ud til at genopstå i resterne af Amagerbanken. Det var da også Nykredit, som tog ejerskab af halvdelen af ComX som et aktiv i konkursboet efter Jesper Henrik Jørgensen.

Selvom Finn Helmer forsat ejede halvdelen af selskabet og lavede CTO turn-around, tiltræder Ole Lysgård Madsen i 2010 som administrerende direktør i ComX Networks A/S, efter at bestyrelsen med Erik G. Hansen har besluttet, at det er bedst for selskabet.

Comx har leveret private installationer af én-gigabit-forbindelser til lejligheder i Værebro ved København.

Den 19. februar 2013 blev Finn Helmer taget under konkursbehandling af Skifteretten i Helsingør.

Bestyrelsesposter 
 ComX Networks A/S (Udtrådt 2010)
 Medianet Innovations World A/S (Konkurs)
 Scriptserver Solutions AS (konkurs)

Referencer

Eksterne henvisninger 
 Hjemmeside 

Erhvervsfolk fra Danmark
Ivan 6. af Rusland

Ivan 6. Antonovitj af Rusland () (23. august 1740 i Sankt Petersborg – 16. juli 1764 i Schlüsselburg-fæstningen) var kejser af Rusland 1740 – 1741.

Biografi 
Han var søn af prins Anton Ulrik af Braunschweig og prinsesse Anna Leopoldovna af Mecklenburg. Hans mors moster Anna Ivanova adopterede det otte uger gamle barn og erklærede ham for sin arving 5. oktober 1740. Ved Anna Ivanovas død 17. oktober 1740 blev Ivan formelt hersker, og den følgende dag blev Ernst Johann von Biron, hertug af Kurland, regent. Da denne blev fældet allerede den 8. november, overgik regentskabet til Ivans mor, som regerede via en vicekansler ved navn Andrej Osterman. 

Tretten måneder senere den 6. december 1741 indsattes Elisabeth ved et statskup på tronen, og Ivan og hans familie blev fængslet på fortet i Dunamunde i nærheden af Riga den 13. december 1742. I juni 1744 blev de flyttet til Kholmogory ved Hvidehavet, hvor Ivan blev fjernet fra familien, som han aldrig genså, og isoleret i de næste 12 år. I 1756 blev han i al hemmelighed flyttet til fæstningen Schlüsselburg, hvor han i 1764 blev myrdet på ordre fra Katharina 2., da der blev gjort forsøg på at befri ham.

Stamtræ

Se også 
 Tidslinje over nogle europæiske regenter i det 18. århundrede

Regenter af Rusland
Personer fra Sankt Petersborg
Huset Welf
Yann Martel

Yann Martel (født 25. juni 1963) er en canadisk forfatter. I 2002 vandt han Bookerprisen for romanen Pi's liv.

Bibliografi 
 Beatrice og Vergil (2010)
 Pi's liv (2001)
 Self (1996)
 Facts Behind the Helsinki Roccamatios, noveller (1993)'

Romanforfattere fra Canada
Novelleforfattere fra Canada
Helmer

Helmer er et drengenavn, der stammer fra oldhøjtysk Heilmar; heil betyder "hel" og mar beyder "berømt". Navnet har også varianten Helmar. Navnet bruges ikke ret meget i Danmark i nutiden, idet kun omkring 500 danskere bærer en af varianterne ifølge Danmarks Statistik. Navnet anvendes også som efternavn, ligeledes i meget begrænset omfang.

Navnet Hjalmar har muligvis forbindelse til Helmer.

Kendte personer med navnet

Fornavn 
 Helmer Hanssen, norsk polarforsker.

Efternavn 
 Finn Helmer, dansk iværksætter.
 Lone Helmer, dansk skuespiller.
 Thomas Helmer, tysk fodboldspiller.

Navnet anvendt i fiktion 
 Helmer & Søn er en dansk Oscar-nomineret kortfilm fra 2006.

Noter 

Drengenavne